hu id hu hu hu hu hu hu hu hu hu hu en hu hu hu fr hu hu hu hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu en hu hu hu hu fr hu hu hu hu hu hu hu en cs de hu hu hu hu de hu hu hu hu hu es hu hu hu hu hu fr en ko en en sv hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de an ar en en az ru sv bg bn hbs_lat ca mzn hbs_lat cy da de dv el eo es et eu fa fi fr de lt de ku he hi hbs_lat tl hy id es is it ja sv ka uz kk ko ku cs it ru it it hu lt lv en ms ne nl nb nb fr pl pt io ro ru hbs_lat en sk sl sq hbs_lat sv ta te th ceb tr oc ug fy vi pl zh he zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 19.
Ugrás a navigációhoz Ugrás a kereséshez
Ez a szócikk a testrészről szól. Hasonló címmel lásd még: Garat (település).
Orrüreg, szájüreg, gége és a garat sagittalis metszete.
A garat a légzőrendszer és az emésztőrendszer részben közös része. A külső koponyaalapra felfüggesztett, elölről hátra lelapított üreg. A koponyaalap alatti rövid szakaszon fala kötőszövetes hártya (fascia pharyngobasilaris), amely lefelé a nyálkahártya alatt tovább folytatódik. Lentebb, ezen kívüli rétegben, lapos harántcsíkolt izmok alkotják a fal meghatározó alkotórészét. Belülről nyálkahártya béleli, amelynek nincs saját izomrétege. Három része közül a felső, az orrgarat (pars nasalis pharyngis; nasopharynx; epipharinx) az orrüreg, a középső, a szájgarat (pars oralis pharyngis; oropharynx; mesopharinx) a szájüreg, alsó része a gégei garat (pars laryngea pharyngis; laryngopharynx, hypopharynx) a gégebemenet mögött helyezkedik el. Felső része csak a légzőrendszerhez tartozik. A garat alsó részéből előre a gégebemenet (aditus laryngis) indul ki, hátsó részéből pedig az 5.-6. nyakcsigolya magasságában a nyelőcső (esophagus). A belégzett levegő és a lenyelt falat útja a garatban kereszteződik. Elöl - a belé nyíló orr- és szájüreg, ill. a belőle kiinduló gégebemenet miatt garatfal lényegében nincs.
1 A garat részei, összeköttetéseik és fontosabb képződményeik
1.1.1 Az orrüregek garati nyílásai
2.1.1 A stílusnyúlványról garatba sugárzó izom
2.1.2 A fülkürtről garatba sugárzó izom
2.1.3 A szájpadról a garatba sugárzó izom
2.2.3 Az alsó garatfűző izom
2.6 A garat körüli rések
A garat részei, összeköttetéseik és fontosabb képződményeik[szerkesztés]
A garat hátulról feltárva.
Az orrüregek garati nyílásai[szerkesztés]
A kétoldali orrüreg két tág, szimmetrikus hátsó nyílással, a choanákkal nyílik be a garat felső részébe.
A garat felső részébe nyílik be a kétoldali fülkürt (tuba auditiva) nyílása is (ostium pharyngeum tubae). A fülkürt összeköti a dobüreget a garattal, nyeléskor megnyílik és így biztosítja a dobüreg légterének nyomáskiegyenlítődését. A fülkürt garati nyílása kissé beemelkedik a garatba és róla redők indulnak el a garatfal és a lágy szájpad felé. A redőket izmok emelik ki. (A fülkürt garati nyílásának környezetében csoportos nyiroktüszők csoportja található, ezeket szokták fülkürti manduláknak (tonsilla tubaria) is nevezni.)
A hátsó garatfal felső részének nyálkahártyája előre fordul az ékcsont testére, ahonnan folytatódik az orrüreg nyálkahártyájába. Ez az áthajlás a garatboltozat (fornix pharyngis).
A garatboltozatban található a nyiroktüszők összefüggő csoportjából álló garatmandula (tonsilla pharyngea).
A fülkürt garati nyílásának hátsó és elülső széléről egy-egy nyálkahártyaredő húzódik a garatfalhoz és a lágy szájpadhoz (plica salpingopharyngea et salpingopalatina). A redőket a bennük lefutó izmok emelik ki. A garathoz húzódó redő és a hátsó garatfal között egy lefelé húzódó résszerű bemélyedés van (recessus pharyngis.)
A szájgarat (pars oralis pharyngis) a garat szájüreg mögötti része. A szájüreg a szájpadívek és a nyelvcsap által határolt torokszorossal (isthmus faucium) nyílik be a garatnak ezen részébe.
A gégegarat (pars laryngea pharyngis) a garatnak az alsó, a gége mögötti része. Előre nyílik belőle a gégebemenet (aditus laryngis), izmos falának folytatása lefelé a nyelőcső. A gégebemenet két oldalán két hosszúkás, „körteképű” bemélyedés van (recessus piriformis), amelyeknek az a szerepe, hogy a lenyelt falatot a gégebemenet megkerülésével a nyelőcsőbe vezessék. Folyadékok, pépes ételek és kisebb falatok így anélkül is át tudnak haladni a garat ezen szakaszán, hogy szükségessé válna a gégebemenet záródása.
A garat izmai oldalnézetben.
A garatemelő izmok (musculus levator pharyngis), viszonylag kicsi, páros harántcsíkolt izmok, amelyek nevüknek megfelelően a garat emelésére szolgálnak.
A stílusnyúlványról garatba sugárzó izom[szerkesztés]
A stílustnyúlványról eredő (musculus stylopharyngeus) lefelé futva a garatfalban tapad.
A fülkürtről garatba sugárzó izom[szerkesztés]
A (musculus salpingopharingeus) nagyrészt a fülkürtről eredve sugárzik be a garatba.
A szájpadról a garatba sugárzó izom[szerkesztés]
A szájpad-garat izom (musculus palatopharyngeus) - nevének megfelelően a lágy szájpadot köti össze a garattal. Részt vesz a szájpadmandula árkának (fossa tonsillaris) képzésében. (A garatemelő izmok áthaladnak a garatfűző izmok közötti réseken és a garat izomzatának belső rétegében tapadnak.)
A garat izomzatának messze túlnyomó többségét a garatfűző izmok (musculus costrictor pharyngis) teszik ki. Ezek is lényegében páros, lapos harántcsíkolt izmok, de a két oldalt eredő részeik hátul egy izomvarratban (raphe) összekapcsolódnak, így a kétoldali rész lényegében egységes izomként működik. Eredésük sok képletről történik. A garat működéseiben a garatfűző izmok játsszák a meghatározó szerepet.
A felső garatfűző izmok az ékcsont röpnyúlványától a nyelv gyökéig terjedő képleteken szélesen erednek.
A középső garatfűző izmok a nyelvcsont részeiről erednek.
Az alsó garatfűző izom[szerkesztés]
Az alsó garatfőző izom részei a gégeporcokról erednek.
A garatfal és a garat menti rés (spatium parapharyngeum) hátulnézetben.
A garatot egy idegfonat (plexus pharyngeus) látja el, amelynek rostjai a nyelv-garat idegből [IX.], a bolygóidegből [X.] és a szimpatikus dúclánc nyaki szakaszából származnak.
Artériái a külső fejverőér ágrendszeréhez tartoznak. Vénái fonatot képeznek, és a nyak különböző vénáiba ömlenek.
A garat nyirokelvezetése a mély nyaki nyirokcsomók felé történik.
A garat körüli rések[szerkesztés]
A garat mögötti rés (spatium retropharingeum) páratlan, a nyaki gerincet elölről borító kötőszövetes lemez előtt található lapos kötőszövetes tér, benne néhány nyirokcsomóval. Fontosabb képleteket nem tartalmaz, a garatfalból kiinduló gyulladásos folyamatok terjedési útja lehet. A garat menti és garat mögötti rések határát a stílusnyúlványról eredő izmok, és kötőszövetes lemezek képezik. Az elhatárolódás azonban nem teljes. A garat menti rés (spatium parapharyngeum) a páros, a garat két oldalán található kötőszövetes tér, amelyben nagyon fontos képletek futnak. Ezek a következők: A belső fejverőér és a mély nyaki véna közös kötőszövetes hüvelyben, a [IX.], [X.], [XI.], [XII.] agyidegek, a szimpatikus dúclánc felső nyaki dúca, és a dúcnak a fejhez felszálló ágai.
A garat működése igen sokrétű. Alapvető szerepe van a nyelésben, nyeléskor a - lágy szájpaddal együtt - az orrgarat lezárásában, a légzésben, a hangképzésben és számos - ezekhez kapcsolódó bonyolult működési és védekező reflexben. Működésében a reflexes mechanizmusok dominálnak, csak bizonyos működések beindítása történik akaratlagosan.
Donáth Tibor: Anatómiai nevek (Medicina Kiadó 2005) (a katalógusokban formailag hibás ISBN-nel szerepel) ISBN 963-243-178-7, helyes ISBN 963-242-178-7
Ganong, William F.: Az orvosi élettan alapjai (Medicina Kiadó 1990) ISBN 963-241-783-6
Henry Gray: Anatomy of the human body (Bartleby.com; Great Books Online)
Kiss Ferenc: Rendszeres bonctan (Medicina Kiadó 1967)
Kiss Ferenc - Szentágothai János: Az ember anatómiájának atlasza (Medicina Kiadó 1959)
Lenhossék Mihály: Az ember anatomiája (Pantheon Irodalmi Intézet Rt.) (Budapest 1924)
Ormai S.: Élettan-kórélettan (Semmelweis Kiadó, 1999) ISBN 963-9214-04-3
Szentágothai János - Réthelyi Miklós: Funkcionális anatómia (Medicina Kiadó 1989) ISBN 963-241-789-5.)
Eldra P. Solomon - Richard R. Schmidt - Peter J. Adragna : Human anatomy & physiology ed. 2nd 1990 (Sunders College Publishing, Philadelphia) ISBN 0-03-011914-6
Tömböl Teréz, Ed.: Tájanatómia (Medicina Kiadó 2001) ISBN 978-963-242-752-2
McMinn R. M. H - Hutchings R. T. - Pegington J. - Abrahams P.: A humán anatómia színes atlasza (Medicína Kiadó 1996) ISBN 963-242-366-6
Went István: Élettan (Medicina Kiadó 1962)
Orrüreg oldalfala és az orrjáratok
A jobb fül homlokirányú metszete: a fülkürt és a lágy szájpadot emelő izom
A gégebemenet hátulról nézve
A nyelőcső helyzete és viszonyai a nyakon valamint a gátor hátsó részében.
Heveny garathurut. A szájgarat duzzadt és vörös
Felső emésztőtraktus: a gyomor feletti rész
szájüreg • garat (nasopharynx, oropharynx, hypopharynx) • nyelőcső
rugae - foveolae gastricae - cardia/gland - gyomorfundus/glandulae gastricae - gyomorkapu pylorus/glandulae pyloricae - antrum pyloricum - canalis pyloricus - nagygörbület - kisgörbület - incisura angularis
vékonybél: patkóbél (musculus suspensorius duodeni, papilla duodeni major, papilla duodeni minor, flexura duodenojejunalis) • Éhbél • Csípőbél • (villi intestinales, Lieberkühn-kripták, plicae circulares)
kapcsolat: féregnyúlvány • valva ileocaecalis
hurkabél: vakbél • vastagbél (felszálló vastagbél, májhajlat (flexura hepatica), harántvastagbél, léphajlat (flexura lienalis), leszálló vastagbél, szigmabél) • (taenia coli, haustra, appendices epiploicae)
végbél (rectum): plicae transversae recti • ampulla recti • linea anocutanea
végbélcsatorna: valvulae anales • sinus anales • columnae anales
végbélnyílás: musculus sphincter ani internus • musculus sphincter ani externus
bélhez kapcsolódó limfoid szövet: Peyer-plakkok (M sejtek)
Orvostudományi portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Garat&oldid=24600104”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 19., 16:36
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.